ಶ್ರೀನಿಧಿ ಶೆಟ್ಟಿ

ಶ್ರೀನಿಧಿ ರಮೇಶ್ ಶೆಟ್ಟಿ (ಜನನ 21 October 1991) ಭಾರತೀಯ ರೂಪದರ್ಶಿ, ನಟಿ ಮತ್ತು ಸೌಂದರ್ಯ ಸ್ಪರ್ಧೆಯ ಶೀರ್ಷಿಕೆದಾರ. ಇವರು ೨೦೧೬ ರಲ್ಲಿ  ಮಿಸ್ ದಿವಾ ಸ್ಪರ್ಧೆಯಲ್ಲಿ ಭಾರತದಿಂದ ಪ್ರತಿನಿಧಿಸಿ ಮಿಸ್ ಸೂಪರ್ ನ್ಯಾಷನಲ್ ಇಂಡಿಯಾ ಎಂದು ಕಿರೀಟವನ್ನು ಪಡೆದರು. ಈ ಪ್ರಶಸ್ತಿಯನ್ನು ಗೆದ್ದ ಎರಡನೇ ಭಾರತೀಯ ಪ್ರತಿನಿಧಿ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಇವರು ಕನ್ನಡ ಮತ್ತು ತಮಿಳು ಚಲನಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ
ಶ್ರೀನಿಧಿ ರಮೇಶ್ ಶೆಟ್ಟಿ ೧೯೯೨ ರ ಅಕ್ಟೋಬರ್ ೨೧ ರಂದು ತುಳು ಮಾತನಾಡುವ ತುಳುವಾ ಬಂಟ್ ಕುಟುಂಬದಲ್ಲಿ ಜನಿಸಿದರು. ಆಕೆಯ ಪೋಷಕರು ಭಾರತದ ಕರ್ನಾಟಕ ರಾಜ್ಯದವರು. ಆಕೆಯ ತಂದೆ ರಮೇಶ್ ಶೆಟ್ಟಿ ಮುಲ್ಕಿ ಪಟ್ಟಣದವರು, ಮತ್ತು ತಾಯಿ ಕುಶಾಲಾ ಕಿನ್ನಿಗೋಲಿಯ ತಲಿಪಾಡಿ ಗುತ್ತು ಮೂಲದವರು. ಅವರು ಶ್ರೀ ನಾರಾಯಣ ಗುರು ಇಂಗ್ಲಿಷ್ ಮಧ್ಯಮ ಶಾಲೆಯಲ್ಲಿ ಶಿಕ್ಷಣ ಪಡೆದರು. ನಂತರ ಸೇಂಟ್ ಅಲೋಶಿಯಸ್ ಪ್ರಿ-ಯೂನಿವರ್ಸಿಟಿ ಕಾಲೇಜಿನಲ್ಲಿ ವಿಶ್ವವಿದ್ಯಾಲಯದ ಪೂರ್ವ ಶಿಕ್ಷಣವನ್ನು ಪಡೆದರು. ಬೆಂಗಳೂರಿನ ಜೈನ್ ವಿಶ್ವವಿದ್ಯಾಲಯದಿಂದ ಬ್ಯಾಚುಲರ್ ಆಫ್ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್ ಪದವಿ ಪಡೆದರು ಮತ್ತು ವಿಭಿನ್ನತೆಯೊಂದಿಗೆ ಪದವಿ ಪಡೆದರು.

ಪ್ರದರ್ಶನ
೨೦೧೨ ರಲ್ಲಿ, ಶೆಟ್ಟಿ ಕ್ಲೀನ್ & ಕ್ಲಿಯರ್-ಪ್ರಾಯೋಜಿತ ಫ್ರೆಶ್ ಫೇಸ್ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದರು. ಅಲ್ಲಿ ಅವರು ಅಗ್ರ-ಐದು ಫೈನಲಿಸ್ಟ್‌ಗಳಲ್ಲಿ ಒಬ್ಬರಾಗಿದ್ದರು. ನಂತರ ಅವರು ೨೦೧೫ ರಲ್ಲಿ ಮಣಪ್ಪುರಂ ಮಿಸ್ ಸೌತ್ ಇಂಡಿಯಾದಲ್ಲಿ ಭಾಗವಹಿಸಿದರು ಮತ್ತು ಮಿಸ್ ಕರ್ನಾಟಕ ಮತ್ತು ಮಿಸ್ ಬ್ಯೂಟಿಫುಲ್ ಸ್ಮೈಲ್ ಪ್ರಶಸ್ತಿಗಳನ್ನು ಗೆದ್ದರು. ನಂತರ ಮಣಪ್ಪುರಂ ಮಿಸ್ ಕ್ವೀನ್ ಆಫ್ ಇಂಡಿಯಾದಲ್ಲಿ ಭಾಗವಹಿಸಿದರು. ಅಲ್ಲಿ ಅವರು ೧ ನೇ ರನ್ನರ್ ಅಪ್ ಪಟ್ಟ ಪಡೆದರು ಮತ್ತು ಮಿಸ್ ಕಾಂಜೆನಿಯಾಲಿಟಿ ಎಂದು ಹೆಸರಿಸಿದರು. ಅಕ್ಸೆಂಚರ್‌ನಲ್ಲಿ ಉದ್ಯೋಗದಲ್ಲಿದ್ದಾಗಲೂ ಅವರು ಮಾಡೆಲ್ ಆಗಿ ಕೆಲಸ ಮಾಡುತ್ತಿದ್ದರು.

೨೦೧೬ ರಲ್ಲಿ ಅವರು ೨೦೧೬ ರ ಮಿಸ್ ದಿವಾ ಸ್ಪರ್ಧೆಯಲ್ಲಿ ಭಾಗವಹಿಸಿದರು. ಅಲ್ಲಿ ಅವರು ಫೈನಲಿಸ್ಟ್ ಆಗಿ ಆಯ್ಕೆಯಾದರು ಮತ್ತು ಮಿಸ್ ಸೂಪರ್ ನ್ಯಾಷನಲ್ ಇಂಡಿಯಾ ೨೦೧೬ ಪ್ರಶಸ್ತಿಯನ್ನು ಗೆದ್ದರು. ಅವರ ನಗು, ದೇಹ ಮತ್ತು ಅವರ ಫೋಟೊಜೆನಿಕ್ ಮುಖಕ್ಕಾಗಿ ಅವರು ಮೂರು ಉಪಶೀರ್ಷಿಕೆಗಳನ್ನು ಗೆದ್ದರು. ಡಿಸೆಂಬರ್ ೨ ೨೦೧೬ ರಂದು ಪೋಲೆಂಡ್ನ ಕ್ರೈನಿಕಾ- ಝ್ಡ್ರೋಜ್ ಮುನ್ಸಿಪಲ್ ಸ್ಪೋರ್ಟ್ಸ್ ಅಂಡ್ ರಿಕ್ರಿಯೇಶನ್ ಸೆಂಟರ್ನಲ್ಲಿ ಪರಾಗ್ವೆಯ ಪೂರ್ವಾಧಿಕಾರಿ ಸ್ಟೆಫಾನಿಯಾ ಸ್ಟೆಗ್ಮನ್ ಅವರಿಂದ ಮಿಸ್ ಸೂಪರ್ ನ್ಯಾಷನಲ್ ೨೦೧೬ ಕಿರೀಟವನ್ನು ಪಡೆದರು. ಸ್ಪರ್ಧೆಯಲ್ಲಿ ಅವರು ಮಿಸ್ ಸೂಪರ್ ನ್ಯಾಷನಲ್ ಏಷ್ಯಾ ಮತ್ತು ಓಷಿಯಾನಿಯಾ ೨೦೧೬ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.

ಮಿಸ್ ಸೂಪರ್ ನ್ಯಾಷನಲ್ ೨೦೧೬ ರ ಸಂದರ್ಭದಲ್ಲಿ ಶ್ರೀನಿಧಿ ಯುನೈಟೆಡ್ ಅರಬ್ ಎಮಿರೇಟ್ಸ್, ಫ್ರಾನ್ಸ್, ಜಪಾನ್, ಸಿಂಗಾಪುರ್, ಥೈಲ್ಯಾಂಡ್, ಮತ್ತು ಪೋಲೆಂಡ್ ಮತ್ತು ಭಾರತದ ಸುತ್ತಲೂ ಹಲವಾರು ಪ್ರವಾಸಗಳನ್ನು ಮಾಡಿದರು.

ನಟನೆ
ಮಿಸ್ ಸೂಪರ್ ನ್ಯಾಷನಲ್ ಗೆದ್ದ ನಂತರ, ಶ್ರೀನಿಧಿ ಚಲನಚಿತ್ರಗಳಲ್ಲಿ ನಟಿಸಲು ಕೊಡುಗೆಗಳನ್ನು ಸ್ವೀಕರಿಸಲು ಪ್ರಾರಂಭಿಸಿದರು.  ಅವರು ಆಕ್ಷನ್ ಚಿತ್ರ ಕೆ.ಜಿ.ಎಫ್. ೨೦೧೮ ರಲ್ಲಿ, ಪ್ರಶಾಂತ್ ನೀಲ್ ನಿರ್ದೇಶಿಸಿದ ಚಿತ್ರ, ಇದು ಆ ಸಮಯದಲ್ಲಿ ಕನ್ನಡ ಚಿತ್ರರಂಗದ ಅತಿ ಹೆಚ್ಚು ಬಜೆಟ್ ಚಿತ್ರವಾಗಿತ್ತು. ಚಿತ್ರದ ಉತ್ತರಭಾಗವಾದ ಕೆ.ಜಿ.ಎಫ್: ಅಧ್ಯಾಯ ೨ ರಲ್ಲಿ ಅವರು ಪ್ರಮುಖ ಪಾತ್ರವನ್ನು ಹೊಂದಿದ್ದಾರೆ. ಚಿಯಾನ್ ವಿಕ್ರಮ್ ಅವರೊಂದಿಗೆ ತಮಿಳು ಚಿತ್ರ 'ಕೋಬ್ರಾ'ದಲ್ಲಿ ನಟಿಸಿದ್ದಾರೆ.

ಫಿಲ್ಮೋಗ್ರಫಿ
 ಕೀ  ಇನ್ನೂ ಬಿಡುಗಡೆಯಾಗದ ಚಲನಚಿತ್ರಗಳನ್ನು ಸೂಚಿಸುತ್ತದೆ
 ವರ್ಷ  ಚಲನಚಿತ್ರ ಪಾತ್ರ ಭಾಷೆ ಟಿಪ್ಪನಿ ಉಲ್ಲೆಖ ೨೦೧೮  ಕೆ.ಜಿ.ಎಫ್: ಅಧ್ಯಾಯ 1ರೀನಾ ದೇಸಾಯಿಕನ್ನಡ  ಚೊಚ್ಚಲ  ೨೦೨೧ಕೆ.ಜಿ.ಎಫ್: ಅಧ್ಯಾಯ ೨
| ಚಿತ್ರೀಕರಣ  
| 
|-
| ೨೦೨೦
| style="background:#ffc;"|ವಿಕ್ರಮ್ 58ಟಿಬಿಎತಮಿಳು ಚಿತ್ರೀಕರಣ

ಉಲ್ಲೇಖಗಳು

ವರ್ಗ:ನಟಿಯರು
ವರ್ಗ:ಪ್ರೊಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ